《光福山中鼓琴为曾仲子作操》
明代·屈大均

上岂无天，非君之天兮。下岂无地，非君之地兮。君之天兮在山之中，金庭兮玉柱，日月兮所通。

君之地兮在水之内，笠泽兮具区，雷风兮所载。雷以生日，风以生月，君之心兮一日而盈一日而阙。

月以成风，日以成雷，君之心兮一风而阖一雷而开。

君今兮五十，功名兮汲汲。玉貌兮未衰，目犹兮点漆。

天命兮当知，年光兮勿失。

作者简介：屈大均（1630—1696）明末清初著名学者、诗人，与陈恭尹、梁佩兰并称“岭南三大家”，有“广东徐霞客”的美称。字翁山、介子，号莱圃，汉族，广东番禺人。曾与魏耕等进行反清活动。后为僧，中年仍改儒服。诗有李白、屈原的遗风，著作多毁于雍正、乾隆两朝，后人辑有《翁山诗外》《翁山文外》《翁山易外》《广东新语》及《四朝成仁录》，合称“屈沱五书”。